**Press release**

# DACHSER Slovakia pomáha tínedžerom z Centra pre deti a rodiny zorientovať sa na pracovnom trhu

**DACHSER Slovakia usporiadal v piatok 29. apríla 2022 v Centre pre deti a rodiny v Malackách vzdelávací workshop zameraný na hľadanie práce. Cieľom akcie bolo pomôcť dospievajúcim v detskom domove zorientovať sa na trhu práce a predstaviť rôzne spôsoby hľadania práce.**

 **V Praze, 30. května 2022 – Dachser.**

*„Mimo vlastnej rodiny žije na Slovensku takmer 15 000 detí. Tie, žiaľ, majú často sťažený štart do pracovného života. Aby sme aspoň niektorým z nich zvýšili šancu uplatniť sa na trhu práce, rozhodli sme sa pre dospievajúcich v Centre pre deti a rodiny v Malackách, s ktorým dlhodobo spolupracujeme, usporiadať takúto vzdelávaciu akciu,“* vysvetľuje Anna Žáková, špecialistka na ľudské zdroje v DACHSER Slovakia, ktorá workshop organizovala.

V priebehu podujatia odovzdávali zamestnankyne spoločnosti DACHSER mladým účastníkom vo veku od 15 do 18 rokov užitočné rady, ako majú postupovať nielen pri výbere práce, ale aj pri písaní životopisu. Riešili sa témy, ako napríklad na čo nezabudnúť pri uchádzaní sa o prácu alebo na čo si dať pozor pri podpise pracovnej zmluvy.

*„Nie je výnimkou, že do našich CSR aktivít, ktoré pravidelne organizujeme v spolupráci s Centrom pre deti a rodiny Malacky, sa radi zapájajú aj zamestnanci DACHSERu,”* vysvetľuje Lenka Balcová, zodpovedná za marketing a PR v DACHSER Slovakia. *„Myšlienka na tento workshop vyplynula zo skúseností Anny Žákovej pri jej každodennej práci. Chceme pomôcť týmto tínedžerom, aby mali rovnaké vedomosti a šance pri vstupe na trh práce.“*

Pani Klasová, riaditeľka Centra pre deti a rodinu, dodáva: *„Určite je skvelé mať možnosť porozprávať sa na túto tému s niekým z terénu. Veľakrát môžeme mladým ľuďom vysvetliť, čo by mali alebo nemali robiť, ale keď prídu do kontaktu s ľuďmi z praxe, je to iné. Pre nás je to skvelá príležitosť a sme za ňu vďační.“*

**Centrum pre deti a rodiny Malacky**

Centrum pre deti a rodiny Malacky vykonáva opatrenia sociálnoprávnej ochrany detí a sociálnej kurately pobytovou formou a ambulantnou a terénnou formou. V rámci pobytovej formy realizovaných opatrení dočasne nahrádza domov 38 deťom a tínedžerom. Štyri rodinné domy, v ktorých deti a mladí dospelí bývajú, sú rozptýlené po meste Malacky. So spoločnosťou DACHSER Centrum pravidelne spolupracuje na rôznych aktivitách.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk